Robert Kuok Hock Nien

Tan Sri Robert Kuok Hock Nien () (lahir 6 Oktober 1923) merupakan ahli perniagaan Cina Malaysia. Merujuk kepada Forbes nilai kekayaannya dianggarkan di sekitar AS$12.5 bilion pada tahun 2011, menjadikan beliau orang terkaya di Malaysia dan seluruh Asia Tenggara pada tahun tersebut.

Kehidupan awal
Kuok dilahirkan di Johor Bahru, Johor pada 6 Oktober 1923. Beliau mendapat pendidikan menengah di Johor Bahru, dan kemudian belajar di Institusi Raffles Singapura.

Kerjaya perniagaan
Kuok bermula dengan berniaga gula, beras dan tepung pada tahun 1949. Kini beliau adalah orang utama syarikat multinasional, Kumpulan Kuok. Beliau merupakan seorang yang pemalu pendiam dan menyendiri; kebanyakan daripada perniagaannya dipegang oleh beliau dan keluarganya. Selain daripada pelbagai jenis perniagaan sendiri di Malaysia, syarikat beliau mempunyai pelaburan di banyak negara di Asia. Kepentingan perniagaannya merangkumi daripada penanaman tebu di (Perlis Plantations Bhd), penapisan gula, pengilangan tepung, makanan haiwan, minyak dan perlombongan hingga ke kewangan, hotel-hotel, hartanah, perdagangan dan pengangkutan (International Shipping Corporation, Transmile Group) dan penerbitan.

Aktiviti kebajikan
Kuok dan sepupunya, Kuok Hock Chin menubuhkan Yayasan Kuok pada tahun 1970 untuk mengurangkan kemiskinan dan jurang ekonomi antara masyarakat kaya dan miskin di Malaysia. Keluarga Kuok sangat mempercayai tanggungjawab sosialnya untuk berkongsi kekayaan dengan mereka yang kurang bernasib baik.

Rujukan 

Usahawan Malaysia
Orang Malaysia berketurunan Cina
Penerima Panglima Setia Mahkota
Ahli perniagaan Malaysia
Roman Katolik Malaysia